
Россия Федерациясе Сәнәгать һәм сәүдә министрлыгы беренче объектны югары технологияләр өлкәсендәге Россия технопарклары реестрына кертте, алар дәүләт ярдәме чараларыннан файдалана ала - ул «Иннополис» махсус икътисадый зонасының «ИнноПаркы» һәм аның идарәче компаниясе булды. Реестр РФ Хөкүмәтенең 2023 елның 25 августындагы 1381 номерлы карары нигезендә «Россия Федерациясендә сәнәгать сәясәте турында» Федераль законның яңа нормаларын гамәлгә ашыру өчен төзелгән.

Дәүләт ярдәме кысаларында югары технологияләр өлкәсендәге технопарклар инфраструктура объектларын булдыру, модернизацияләү яки реконструкцияләү чыгымнарын өлешчә каплауга өмет итә ала. Компенсация күләме парк резидентлары түләгән салымнардан һәм таможня пошлиналарыннан чыгып исәпләнәчәк.

Технопаркларга ярдәм алу өчен төп шартлар: резидент компанияләрнең сәнәгать продукциясе җитештерүгә фәнни-техник һәм инновацион эшләнмәләрне практик кертүе, шулай ук базарга яңа продуктлар, технологияләр һәм хезмәт күрсәтүләр чыгару.

Татарстан Республикасы Премьер-министры урынбасары Роман Шәйхетдинов: «Югары технологияләр өлкәсендәге парклар инфраструктурасын үстерүче командаларның сәнәгать һәм индустриаль парклар белән беррәттән федераль ярдәм чараларына да өмет итә алуы мөһим, чөнки мондый технопарклар сәнәгать предприятиеләре өчен технологик компанияләр, программа тәэминаты һәм югары технологияле хезмәт күрсәтүләр эшләүчеләр үсеше өчен шартлар тудыра һәм, шуңа күрә, төбәктә сәнәгать инфраструктурасын үстерә. Һәм без мондый реестрга беренче булып Иннополистан технопарк керүенә шатбыз!»
Иннополистагы "ИнноПарк" Россия Сәнәгать һәм сәүдә министрлыгының югары технологияләр өлкәсендәге технопарклар реестрына беренче булып керде